CELEX: 62014TN0075
Language: da
Date: 2014-01-23 00:00:00
Title: Sag T-75/14: Sag anlagt den 23. januar 2014 — USFSPEI mod Parlamentet og Rådet

24.6.2014   
            
            
               DA
            
            
               Den Europæiske Unions Tidende
            
            
               C 194/26
            
         Sag anlagt den 23. januar 2014 — USFSPEI mod Parlamentet og Rådet
   (Sag T-75/14)
   2014/C 194/34
   Processprog: fransk
   
      Parter
   
   
      Sagsøger: Union syndicale fédérale des services publics européens et internationaux (Bruxelles, Belgien) (ved advokaterne J.-N. Louis og D. de Abreu Caldas)
   
      Sagsøgt: Rådet for Den Europæiske Union og Europa-Parlamentet
   
      Sagsøgerens påstande
   
   
               —
            
            
               Sagen antages til realitetsbehandling og sagsøgeren gives medhold.
            
         
               —
            
            
               Som følge heraf annulleres punkt 27, 32, 46, 64, b), 65, b) og 67, d) i Europa-Parlamentets og Rådets forordning (EU, Euratom) nr. 1023/2013 af 22. oktober 2013.
            
         
               —
            
            
               Europa-Parlamentet og Rådet tilpligtes at betale USF et symbolsk beløb på én EUR i erstatning for den ikke-økonomiske skade, der er lidt, samt sagens omkostninger.
            
         
      Søgsmålsgrunde og væsentligste argumenter
   
   Sagsøgeren har gjort gældende, at nr. 27, 32, 46, 64, litra b), 65, litra b), og 67, litra d) i artikel 1 i Europa-Parlamentets og Rådets forordning (EU, Euratom) nr. 1023/2013 (1) er ulovlige, idet de navnlig ændrer artikel 5 (oprettelse af ansættelsesgruppen, SC), artikel 6 (afskaffelse af garantien for ækvivalens mellem karriereforløb), artikel 40, stk. 2 (begrænsning af tjenestefrihed af personlige årsager til 12 år), artikel 43, stk. 2 (tilkendegivelse af, om de nødvendige forudsætninger for at kunne varetage en stilling som administrator foreligger fra og med lønklasse AST 5 i stedet for AST), artikel 44, stk. 1 (nye betingelser for avancement til højere løntrin), artikel 51 (procedure for utilstrækkelig faglig indsats), artikel 52 (orlov i tjenestens interesse), artikel 77 (akkumulationssats for pensionen på 1,8 %) og artikel 9, stk. 2, i bilag VIII til vedtægten (førtidspension uden nedsættelse af pensionen).
   Til støtte for sin sag gør sagsøgeren gældende, at den overenskomst, som fagforeningerne og lovgiver nåede frem til omkring reformen i 2004, og navnlig omkring reformen af karriereforløbene, principperne om det lineære karriereforløb og om karriereækvivalens, er blevet tilsidesat.
   Sagsøger gør ligeledes gældende, at artikel 27 i chartret om grundlæggende rettigheder og artikel 21 i den Europæiske Socialpagt, princippet om erhvervede rettigheder, proportionalitetsprincippet og princippet om forbud mod forskelsbehandling, er blevet tilsidesat.
   
      (1)  Europa-Parlamentets og Rådets forordning (EU, Euratom) nr. 1023/2013 af 22.10.2013 om ændring af vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union (EUT L 287, s. 15).